Diari Oficial de la Generalitat Valenciana


Sumari del DOGV 9476, del 23-11-2022 (2022/11789)

RESOLUCIÓ de 17 de novembre de 2022, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a persones amb diversitat funcional, per al període 2022-2026.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9476

Data del DOGV
:   23-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11513


Data del document
:   17-11-2022

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 17 de novembre de 2022, de la Vicepresidència i Conselleria d'Igualtat i Polítiques Inclusives, per la qual es resol el procediment de selecció de sol·licituds d'entitats d'iniciativa social per a acollir-se al règim d'acords d'acció concertada en matèria de serveis socials en el sector d'atenció a persones amb diversitat funcional, per al període 2022-2026. [2022/11486]  
Antecedents de fet  
I) Per Resolució de 21 de juny de 2022 (DOGV 9371, 29.06.2022), de la Vicepresidència i Conselleria d'Igualtat i Polítiques Inclusives, es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026.  
El sector de persones amb diversitat funcional té com a objecte específic concertar, d'acord amb les disponibilitats pressupostàries existents, els serveis corresponents a 9.394 places, que en l'àmbit de la Comunitat Valenciana es detallen a continuació:  
a) Serveis d'atenció precoç per a l'atenció de xiquets/as amb trastorn del desenvolupament o risc de patir-ne, de 0 a 6 anys: 2858 places.  
b) Serveis de Centres de Rehabilitació i Integració Social (F.Y.W.Z) per a persones amb trastorn mental greu: 883 places.  
c) Serveis de centres ocupacionals per a la integració soci-laboral de persones amb diversitat funcional: 2467 places.  
d) Serveis de Centre de Dia per a persones amb diversitat funcional intel·lectual, física i orgànica: 1186 places.  
e) Serveis de Centre de Dia per a persones amb trastorn mental greu: 195 places.  
f) Serveis de Residències per a persones amb diversitat funcional intel·lectual, física i orgànica: 1048 places.  
g) Serveis de Residències-Centres Específics per a Malalts Mentals Crònics (CEEM): 165 places.  
h) Serveis en Habitatges Tutelats per a persones amb diversitat funcional física o intel·lectual: 375 places.  
i) Serveis en Habitatges Tutelats per a persones amb trastorn mental greu: 217 places.  
  
II) Durant el termini establit per a la presentació de sol·licituds, per part de les entitats s'han sol·licitat per a ser concertades un total de 10.262 de les 9394 convocades, i s'han obert 322 expedients, dels quals corresponen 169 expedients a València, 105 expedients a Alacant i 48 a Castelló, que es distribueixen de la manera següent segons les seues tipologies:  
  
Tipologia Convocatòria València Castelló Alacant Total  
VRY 3976 9311 217 1440 3.551  
CRIS 197 670 665 360 898  
CO 0803 3329 075 061 2.419  
CD DF 1146 541 363 440 1.392  
CD TMG 203 388 20 40 195  
Residència 5939 805 761 470 1.039  
CEEM 703 889 28 40 168  
VT DF 291 531 26 333 129  
VT TMG 217 91 32 89 212  
TOTALS 9394 5.174 1.413 3.675 10.262  
  
  
III) En cada Direcció Territorial de la Conselleria s'ha constituït una comissió tècnica instructora, que ha tramitat i ha instruït els expedients, integrada per tres membres designats per la persona titular de la Direcció Territorial, de conformitat amb l'article 11 de la citada resolució.  
Aquestes han sigut les encarregades de comprovar el següent: Les sol·licituds presentades per les entitats compleixen els requisits que estableix l'article 7 del Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana, així com l'article 7 de l'annex I de la resolució de convocatòria, per a optar i accedir al règim d'acció concertada; i referent a acreditar o estar en condicions de disposar d'un certificat de qualitat del centre o servei, s'ha comprovat que totes les entitats han presentat el certificat de qualitat corresponents o declaració responsable d'estar en condicions d'obtindre'l.  
  
IV) Una vegada esmenades les deficiències detectades en la documentació, i per tant finalitzada la instrucció de tots els expedients corresponents al seu àmbit territorial, per les comissions tècniques instructores de les direccions territorials de la Conselleria s'ha elevat a la Comissió d'avaluació la relació d'entitats els centres i els serveis de les quals compleixen els requisits, amb la puntuació obtinguda conforme al barem establit en el punt 1 (Criteris de selecció i valoració d'entitats) de l'annex II de la resolució de convocatòria.  
  
V) La Comissió d'avaluació, en sessions de dates 26, 28 d'octubre del 2022, i 4, 10 i 14 de novembre, ha quantificat la totalitat de places oferides de les sol·licituds d'entitats d'iniciativa social, que superen la puntuació mínima de 65 punts, per a cobrir els serveis corresponents a les places establides en la convocatòria pública, conforme a la tipologia dels recursos i mòduls econòmics corresponents, de manera que s'ha pogut garantir la continuïtat dels serveis, la concertació i el finançament públic de les places que estigueren sent ocupades per persones usuàries, conforme estableix l'article 5.6 de l'annex I de la resolució de convocatòria.  
La Comissió avaluadora ha adoptat acords en relació a l'adopció de criteris que establisca de manera preferent la continuïtat dels serveis, la distribució de places convocades no cobertes en centres d'una altra tipologia de recurs, així com la restricció del nombre de places segons criteris de necessitat de places o demanda social, de conformitat amb els articles 3 apartat 4, article 5, apartat 6, i annex II, apartat 3, de la Resolució de convocatòria de 21 de juny de 2022, tal com es reflecteixen en l'acta de la Comissió avaluadora d'aquest procés de concertació.  
  
Quant a la data d'efectes de places a concertar, conforme al que es disposa en l'article 16.1.a de la Resolució de convocatòria (contingut de la resolució en relació amb les places i serveis concertats), els efectes econòmics del concert seran:  
1. A partir de l'1 de juliol de 2022, data que constarà en la resolució de concessió i en el document de formalització del concert, segons l'art. 17 de la Resolució de convocatòria, la resolució de concessió de concert estendrà els seus efectes fins al 30 de juny de 2026, per a l'atenció i cobertura de totes aquelles places de centres i serveis que es troben ocupades per usuaris/àries, sempre que l'accés de les persones usuàries s'haguera dut a terme mitjançant resolució administrativa dictada pels òrgans competents de la Conselleria.  
2. A partir del 17 de novembre de 2022, les places ampliades de centres que ja estigueren concertats, així com els centres que en virtut de la present resolució s'incorporen a l'acció concertada del sector de diversitat funcional.  
3. Respecte a l'entitat CAT CREIXEM VINARÒS (DFACON/2022/1/12) la resolució de concessió de concert estendrà els seus efectes des de l'1 de juliol de 2022 fins al 31 de desembre de 2022, tal com constarà en el document de formalització.  
  
VI) Existeix crèdit adequat i suficient per a l'adopció del present acord, amb càrrec al programa pressupostari 311.20 Gestió i Organització del Sistema, capítol IV, codi S6738, de la secció 16 del pressupost de despeses de la Vicepresidència i Conselleria d'Igualtat i Polítiques Inclusives, recollit en la Llei de pressupostos de la Generalitat per a l'any 2022, per import 969.949.923,00 euros, quedant condicionada la despesa i import dels exercicis següents a l'aprovació i existència de crèdit adequat i suficient en les posteriors lleis de pressupostos.  
  
  
Distribució de la despesa prevista en el sector de Diversitat funcional, per anualitats:  
(1) Segon semestre  
(2) Primer semestre  
Total anualitats: 153.147.530,78 -  
  
Fonaments de dret  
Primer. Correspon a la persona que ocupe el lloc de director/a general Gestió i Organització del Sistema, per delegació de la persona titular de la Conselleria, i tenint en compte les disponibilitats pressupostàries existents, la resolució del procediment d'acció concertada convocat per Resolució de 21 de juny de 2022 (DOGV 9371, 29.06.2022), de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en els sectors d'atenció a persones amb diversitat funcional, infància i adolescència, a persones en situació o risc d'exclusió social pertanyents a col·lectius vulnerables i a persones majors dependents, per al període 2022-2026, de conformitat amb l'article 15.  
  
  
Segon. L'article 87 de la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, estableix l'acció concertada com a forma de provisió de les prestacions del Sistema Públic de Serveis Socials, aclarint que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis socials per entitats d'iniciativa social el finançament, accés i control dels quals siguen de la seua competència, ajustant-se al procediment i als requisits que preveu aquesta llei i la normativa sectorial que siga aplicable.  
  
Tercer. Per Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, s'aprova el reglament que regula els requisits, procediment, contingut i condicions bàsiques per a la implantació, execució i desenvolupament dels acords d'acció concertada.  
  
Quart. D'acord amb l'article 13 d'aquest Decret 181/2017, de 17 de novembre, del Consell, correspon a la persona titular de la conselleria competent en matèria de serveis socials efectuar la convocatòria de concerts amb entitats d'iniciativa social, mitjançant resolució, que recull aquells aspectes i elements que estableix aquesta norma, delimitant l'objecte i, en el seu cas, nombre de places i característiques de les prestacions susceptibles de concert; així com els criteris de valoració d'entitats, centres i serveis per a la resolució del procediment de selecció i adopció d'acords d'acció concertada, tant en funció de les disponibilitats pressupostàries, com de la necessària continuïtat i garantia de qualitat del servei que venen prestant les entitats d'iniciativa social sota els principis de transparència, publicitat i no discriminació.  
  
  
Cinqué. El procediment de concertació s'ha dut a terme conformement a les condicions generals que s'estableixen en la convocatòria dels acords d'acció concertada en matèria de serveis socials en el sector d'atenció a persones amb diversitat funcional, i s'han analitzat les sol·licituds presentades per la Comissió d'avaluació, deixant constància de la relació ordenada de participants en el procediment de selecció, que han acreditat el compliment dels requisits exigits, amb la seua puntuació en el procediment de selecció, d'acord amb els criteris de valoració, que han sigut ponderats conforme s'estableix el punt 1 (Criteris de selecció i valoració d'entitats) de l'annex II de la resolució de convocatòria.  
  
Sisé. El contingut de la resolució en relació amb les places i serveis concertats ve regulat en l'article 16 de l'annex I de la resolució de la convocatòria, per la qual cosa escau determinar les places dels centres que són objecte de concert en què s'estableix la reserva i ocupació de part o la totalitat de places, amb l'import de l'anualitat determinat per a cada centre en funció del nombre de places concertades, el mòdul econòmic aplicable i nombre de dies de prestació del servei, relacionant-les en l'annex I d'aquesta resolució. Així mateix, en annex II es recullen les places i serveis oferits per entitats d'iniciativa social, que escau denegar, i se'n motiva la causa.  
En aquest mateix article, es possibilita l'existència d'una resolució de concessió de concert per cadascun dels sectors d'acció concertada.  
  
I per tot això, conforme amb el que es disposa en l'article 18 del Decret 181/2017, de 17 de novembre, del Consell, resolc:  
  
1r. Aprovar l'acord d'acció concertada i el concert de serveis i places de centres d'atenció social a persones amb diversitat funcional, que consten en l'annex 1 d'aquesta resolució, amb la identificació de l'entitat titular, NIF, tipologia de centre, nombre de places concertades i import de la convocatòria pluriennal 2022-2026.  
L'aprovació de la concessió de concerts socials per al períodes 2022 (segon semestre), 2023, 2024, 2025 i 2026 (primer semestre), per import total de 829.730.954,78 ?, s'efectua amb càrrec al crèdit consignat en el programa pressupostari 311.20 Gestió i Organització del Sistema, capítol IV, aplicació pressupostària S6738 (concerts de places en centres d'atenció social per a persones amb diversitat funcional), de la secció 16 del pressupost de despeses de la Vicepresidència i Conselleria d'Igualtat i Polítiques Inclusives.  
La concertació de serveis i places aprovades per aquesta resolució queda subjecta a la subscripció del document administratiu de formalització de concert social, d'acord amb el que s'estableix en l'article 18 de l'annex I de la resolució de convocatòria.  
Els concerts socials que se subscriguen, tindran una duració de quatre anys, conforme al que s'estableix en la convocatòria, des de l'1 de juliol de 2022 fins al 30 de juny de 2026, per a les places ja ocupades. I per a aquelles places que s'incorporen a l'actual concert, des del 17 de novembre de 2022 fins al 30 de juny de 2026, segons el que s'estableix en l'art. 17 de la Convocatòria. En el cas de l'entitat CAT Creixem (DFACON 2022/1/12), la durada del concert és des de l'1 de juliol de 2022 fins al 31 de desembre del 2022.  
Conforme amb el que es preveu en la resolució de convocatòria, per resolució de la persona titular de la conselleria competent en matèria de serveis socials, per raó d'interés públic, amb anterioritat a la data de finalització i sempre que concórreguen les circumstàncies previstes en l'article 35 del Decret 181/2017, es podrà fer l'ampliació del període de vigència de l'acord d'acció concertada, mitjançant pròrroga anual, de mutu acord, dels serveis concertats per un màxim de dos anys, mitjançant una o successives pròrrogues anuals.  
  
2n. Desestimar parcialment i denegar a les entitats d'iniciativa social i centres que consten en l'annex 2, el nombre de places oferides que s'indiquen en aquest, per les causes que així mateix apareixen relacionades.  
Contra aquesta resolució, que posa fi a la via administrativa, les persones interessades poden interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Així mateix, poden interposar potestativament recurs de reposició, previ al recurs contenciós administratiu, davant l'òrgan que va dictar l'acte, en el termini d'un mes a comptar des de l'endemà de la notificació, segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o qualsevol altre recurs que consideren convenient per a la defensa dels seus interessos.  
  
València, 17 de novembre de 2022.- La directora general de Gestió i Organització del Sistema (p. d. Resolució de 21.06.2022): Patricia Ramón Galindo.